Dældirnar hafa myndast þegar ísaldarjökullinn heflaði landið , misdjúpt eftir þykkt jökulsins á hverjum stað og styrk undirlagsins . Lögurinn , sem samkvæmt listanum hér að ofan er sjötta dýpsta stöðuvatn landsins , er einmitt dæmi um vatn sem myndast við þannig aðstæður . Hvítárvatn austan undir miðjum Langjökli er einnig dæmi um sporðlón . Eitt þekktasta jökullónið hér á landi er Grænalón við vesturjaðar Skeiðarárjökuls . Svokölluð hraunstífluð stöðuvötn myndast þegar hraunstraumar renna þvert yfir eða fyrir dali og girða fyrir ár . Við eldsumbrot myndast stundum allmiklir sigkatlar eða öskjur sem geta fyllst af vatni . Annað dýpsta stöðuvatn Íslands , Öskjuvatn , er þekktasta dæmið um slíkt vatn hérlendis en það myndaðist eftir Öskjugosið 1875 . Þórisvatn er eina vatnið á listanum hér að ofan sem fellur að hluta í þann flokk . Það er reyndar ekki myndað af mönnum en var stækkaði nokkuð við virkjun Þjórsár ( sjá svar sama höfundar við spurningunni Hver eru tíu stærstu vötn landsins ? ) . Vatnið hefur tvívegis verið hækkað af mannavöldum og síðast árið 1985 úr 576 m í 581 m . Jóhann Ísak Pétursson og Jón Gauti Jónsson , 2001 . Jarðfræði . Reykjavík , Iðnú . Jón Reynir Sigurvinsson , jarðfræðingur , aðstoðarskólameistari Menntaskólans á Ísafirði – munnlegar upplýsingar .